עילית אוסטרוביץ-לוי

עילית אוסטרוביץ־לוי היא עורכת דין ישראלית, ראשת הרשות לאיסור הלבנת הון ומימון טרור.

קריירה
אוסטרוביץ-לוי היא בעלת תואר ראשון במשפטים ומנהל עסקים מהמרכז הבינתחומי הרצליה ותואר שני במשפטים מאוניברסיטת דיוק. בתחילת דרכה שימשה כעוזרת משפטית לשופט בית המשפט העליון יורם דנציגר.

אוסטרוביץ-לוי מתמחה בתחומי הציות, איסור הלבנת הון ומימון טרור במגזר הפיננסי. בשנים 2013–2016 עסקה בייעוץ משפטי בתחומים אלה בקבוצת הבנק הבינלאומי. בשנים 2018–2021 שימשה כראש המטה של יו"ר הרשות לאיסור הלבנת הון, שלומית ווגמן-רטנר. בתפקידה זה התנהלה מול גופי האכיפה והרגולציה הפיננסית השונים ובהם משטרת ישראל, רשות המיסים, פרקליטות המדינה ומשרד האוצר. היא ייצגה את הרשות לאיסור הלבנת הון בפורומים המשותפים לתוכניות המאבק בפשיעה בחברה הערבית, ולמתן סמכות פיקוח לרשות על נותני שירותים פיננסיים במקביל לפיקוח של רשות שוק ההון. בתפקידה האחרון שימשה כקצינת הציות של חברת מטא בישראל.

בחודש אפריל 2022 המליצה ועדת איתור בראשות מנכ"ל משרד המשפטים עו"ד ערן דוידי לשר המשפטים גדעון סער על מינויה לראש הרשות לאיסור הלבנת הון ומימון טרור. המינוי אושר על ידי הממשלה באותו חודש.

אוסטרוביץ-לוי נשואה ואם לשנים.

קישורים חיצוניים
עילית אוסטרוביץ-לוי ברשת החברתית Linkedin
עו"ד עילית אוסטרוביץ-לוי, ראש הרשות לאיסור הלבנת הון ומימון טרור, אתר הרשות 
עו"ד עילית אוסטרוביץ-לוי נבחרה כראש הרשות לאיסור הלבנת הון

יועצות משפטיות ישראליות
עורכות דין ישראליות
יועצים משפטיים ישראלים
עורכי דין ישראלים
מנהלים ישראלים
מנהלות ישראליות
בוגרות המרכז הבינתחומי הרצליה: משפטים
בוגרי המרכז הבינתחומי הרצליה: משפטים